JUMAL KÕNELEB
Tere jälle!
On üks asi, mis mind alati innustab.
Piibel räägib sellest, mis on suurim ja vägevaim.
Sellest, mis ei kao kunagi. See on armastus.
Piibli sõnul pole armastus mingi nõrk ja pehme asi,
armastus on isegi surmast vägevam.
Armastus on jõud. Armastus on Jumal
ja Ta ise ütes, et Tema on armastus.
Ta kutsub meid elama armastuses ja tutvuma selle armastusega.
Käima armastuses.
Kuna armastus on meie poolel, pole meil midagi häda.
Me jätkame armastuse tee uurimist, millest Paulus kirjutab.
See on suurim ja parim tee.
Kui Piibel räägib parimast teest, siis meil tasub seda kuulata.
Oleme juba varasemates saadetes käsitlenud
1 Korintlaste kirja 13. peatükki.
Nüüd jätkame salmiga 5, kui mu mälu mind ei peta.
Siin on öeldud, et armastus ei käitu näotult.
Armastus ei käitu näotult.
Jan käitub vahel küll näotult
ja seda teeb ka Joy, kui nüüd peresaladusi paljastada.
Kui sul on raske oma temperamenti taltsutada
ja suust tuleb pidevalt sarvilisi ning asju, mida sa ei tahaks öelda,
või sa teed mingeid selliseid asju,
siis see saateosa on selline, mida sina ja mina vajame,
kuna armastus ei käitu näotult.
See, millest täna räägime,
on minu meelest üks elu olulisimaid asju.
Me vist ütleme seda igas oma saates. - Peaaegu.
Päriselt ka. Kui selle asja selgeks saame...
Kas seda saab siis õppida? - Saab küll.
Täiuslikult mitte, aga õppida saab. - Ja saada selles osavamaks.
Päris kindlalt võib selles areneda. Kui keegi seda teab, siis mina.
Ma alustasin selles asjas nullist.
Kuid kui see asi selgeks saab, muutub elu päriselt.
Paremuse suunas.
Kuigi see on keeruline ja meile parajaks väljakutseks
ja me peame selle asja kallal tööd tegema,
toob see esile tohutu head vilja.
Sellist armastusevilja, mida me ei teadnudki olevat.
On hea teada, et meil kõigil on oma tööpõld.
Praktikakoht, kus me võime seda harjutada.
Meil kõigil on ju perekond. - Või töökoht. Kõigil pole peret.
- No ema või isa ikka on. On suhtlusring.
Kui pole kedagi muud, on mõni sõber või tuttav ikka.
Igaühel on mõni inimene, kellega seda harjutada.
Jumal armastab meid just sellistena nagu oleme.
Aga Ta ei jäta meid sellisteks. Ta tahab, et me kasvaksime.
Kui räägime armastusest, tasub kogu aeg meeles pidada,
et Jumal on armastus.
Lugedes 1 Korintlaste kirja ptk. 13,
võime olla ahastuses, et ei suuda olla nii täiuslikud.
Sa ei olegi seda. Jumal on. Jutt on kogu aeg Tema omadustest.
Ta julgustab meid selle kaudu ja ütleb: "Tule mulle lähemale!
Siis sa muutud minu sarnaseks.
Usu, et võid muutuda minu sarnaseks."
See ongi eesmärk, et saaksime Kristuse sarnaseiks.
Ma ei oska öelda sinu kohta, aga ma ise olen väga rõõmus,
et Jumal on tegelenud asjadega, mida minus on olnud vaja muuta.
See näitab Tema armastust, et Ta tõesti tahab mind kasvatada.
Ta tahab viia mind edasi,
nii et võiksin olla vaba kõikidest valedest asjadest
ning oleksin õnnistuseks.
Seda on hea meeles pidada teemat uurima hakates,
et see Jumala Sõna on seeme.
Me tahame sellesse süveneda just sel põhjusel,
et Jumala Sõna on kahe teraga mõõk, mis lõikab ja tungib läbi
ning eraldab hinge ja vaimu ja liigesed ja üdi.
See tähendab, et Jumala Sõna on nagu skalpell,
see on maailma teravaim nuga
ja koos Issandaga lõikame me selle noaga ära need asjad,
mis ei ole meile kasulikud.
Täpselt nagu kasvaja puhul minnakse operatsioonile
ja kasvaja lõigatakse ära.
Samamoodi lõikab Jumala Sõna meist ära asju, mis ei tee head.
Las aga lõikab! Las lõikab, see tuleb kasuks.
Olgu see praegu nagu armastuseoperatsioon me südameis.
Peame meeles, et ristiusus on küsimus armus.
See on põhjus, miks julgeme minna oma raskustega Issanda ette.
Me ei pea kartma ega peitma meie raskusi või halbu külgi.
Kui läheme Jumala ette, saame nende osas armu.
See teeb meid julgeks tooma oma probleemid lagedale
ja saama neile abi.
Kas tead, mis veel on imeline? Kui tuled Jeesuse juurde, saad armu,
aga me saame ka igal hetkel elada armu all.
Meid on tõesti asetatud Kristuse armu alla.
Mind julgustab see küll igal päeval.
Ma saan igal hetkel armu.
Teiseks on hea meeles pidada, et kui mingi asi tuua valguse ette
ja valgus saab selle paljastada, siis pimedus kaob sellest.
Kui me hoiame neid peidus ega julge tuua neid Issandale,
või näidata teistele, et meil on probleeme temperamendiga -
et ma ütlen sageli halvasti ja ajan nii jubedaid jutte,
kui me seda varjame, siis me ei saa ka abi.
Kui toome selle nähtavale: "Vaata, Issand, mida ma teen,"
siis valgus paljastab selle ja parandab selle vea.
See pole ainus kirjakoht, Piibel räägib sellest mitmes kohas,
kuidas peaksime üksteist kohtlema ja kuidas peaksime käituma.
Sama sõnum käib läbi terve Piibli, et peaksime käituma hästi
ega tohiks käituda näotult.
Jakoobuse kiri 3:13
"Kes teie seas on tark ja arusaaja?
Las ta näitab hea käitumisega oma tegusid tarkuse tasaduses."
Jakoobus kirjutab otsesõnu, et see, kes väidab end tark olevat,
peaks oma mõistlikkust ka käitumisega üles näitama.
See peaks välja paistma nii tegudes kui sõnades.
Kristus peaks ka me eludes välja paistma.
Aga ta jätkab vastupidisest:
"Kui teie südames on aga kibedat kadedust ja riiakust,
siis ärge hoobelge ega valetage tõe vastu!"
Meie keskel ei peaks olema kibedat kadedust, riiakust
ega sobimatut käitumist.
"See pole ülalt tulev tarkus...", - jätkab Jaakobus,
"...vaid maine, hingelik, deemonlik.
Sest kus on kadedust ja riiakust,
seal on kärsitust ja igasuguseid halbu tegusid."
See on oluline sõnum.
Siin öeldakse, et riiakus ja kibedus on deemonlik tarkus.
Ja seal, kus on riiakus ja kadedus, seal on igasugused halvad teod.
Ja korratus.
Seega, kui laseme neil asjadel oma eludes olla,
avame ka ukse halvale. - Avame ukse vaenlasele.
Avame ukse halbadele asjadele, mis toovad halba meie eludesse.
See on tõsine asi.
Mõistagi tahame elada head elu.
Tahame elada õnnistuses.
Jakoobuse kiri ütleb selgelt ja täiesti mustvalgelt,
et riiakus ja kibe kadedus on väga halb suhtumine.
Sellega avame halvale ukse.
Vahel on see minu jaoks raske ja ma ei taha eriti sõna kuulata.
Jakoobus aga räägib nii tõsiselt ja ma mõistsin seda,
et vaenlane saab minu elus koha, kui ma olen kade ja riiakas.
Kui ma lasen selle enesesse, siis vaenlane saab mu elu rünnata.
Mõistsin, et pean olema eriliselt tähelepanelik selles,
et ma ei laseks seda oma ellu, sest ma vajan õnnistust.
Ma ei saa hakkama ilma Jumala õnnistuseta.
Ma ei saa hakkama ilma selleta, et mu elus on õnnistus.
Veidike enesekeskne motiiv, aga see aitab mind edasi.
Olgu motiiv milline iganes, oluline on mõista ka seda,
et kadedus, kibedus ja riiakus on hävitavad asjad.
See ei hävita üksnes meid, vaid meie lähimaid inimsuhteid.
Jakoobus jätkab veel sellest. - Kas ma tohin enne midagi öelda?
Tohid küll. - Riiakus läheb kalliks maksma.
Riiakus läheb kalliks maksma näiteks abielus.
Kui abielu jookseb karile, siis see on kulukas lugu.
Mõnikord ei saa midagi parata ja see sõltub erinevatest asjadest,
aga ikkagi on see kulukas.
See läheb kalliks maksma ka tööl.
Sind võidakse vallandada ja sa võid saada halva maine,
et oled tülikas töötegija.
Nii on raske tööd leida.
Riiakus rikub koolid ja lasteaiad. Tülid ja kiusamine rikub atmosfääri
ja see rikub sõprade vahelised suhted.
Tüli algab pisikesest asjast ja jätkudes viib sõjani välja.
Riiakus on tõesti kogu ühiskonda lammutav asi.
mis läheb lõppude lõpuks ühiskonnale ka väga kalliks maksma.
Kui soovid rahulikku, õnnistatud ja majanduslikult õnnistatud elu,
siis tuleb vältida riiakust. See lihtsalt on nii.
Me ei usu alati sellesse.
Kaldume pigem arvama,
et kui president Putin meelt parandab, siis maailm muutub,
aga tegelikult algab maailma paremaks muutumine meist enestest.
See algab minu südamest.
Ma ei saa oodata, et president hakkab heaks.
Nii see on.
See on väga oluline ka seetõttu,
et Piibli sõnul on vaenlane tulnud varastama, tapma ja hävitama
ja see on üks lihtsamaid viise, mille abil ta seda saavutab.
Aga Jeesus on tulnud, et meil oleks rikkalikult elu.
Tema, kes elab meie sees, on suurem, kui see, kes maailmas.
Jakoobus ei lõpeta sellega, vaid jätkab veel sel teemal.
Vaenlaselt tulev tarkus toob kaasa riiakust,
"aga ülalt pärinev tarkus on esmalt puhas, siis rahumeelne,
leebe, kuulekas,
tulvil halastust ja häid vilju, erapooletu, teeskluseta.
Rahutegijaile külvatakse rahus õiguse vilja."
Koolidirektorina pean käsitlema ka lastevahelisi tülisid.
Olen selles märganud, et vajan ülalt tulevat tarkust.
Kui hakkan neid tülisid lahendama samasuguse ärritusega
nagu need tülitsevad lapsed, siis ei lahene see asi kuidagi.
Kui ma võtan aja maha, palvetan ja mõtlen enne:
"Issand, anna mulle ülalt tulevat tarkust,
et võiksin käsitleda seda asja õigesti",
siis läheb alati palju paremini.
Ma usun seda, mida Jakoobus siin kirjutab:
"Rahutegijaile külvatakse rahus õiguse vilja."
Kui on keeruline olukord, siis on hea võtta aeg maha.
Time out. Aeg maha.
Suu kinni ja plaaster peale, kui sisemuses käärib ja keeb.
Kui tead täpselt, kuidas saaks teist haavata,
siis pane kiiresti suu kinni.
Õiguse vili, taevane tarkus, tuleb neile, kes külvavad rahu.
Ma vajan rahu.
Ma pean tegema pausi ja jääma vaikseks. Pean palvetama.
Ma teen pausi.
Rahutegijaile külvatakse.
Kui võtad hoiaku, et ei soovi minna tüliga kaasa...
Ma ei lähe sellega kaasa, teen pausi ja ütlen abikaasale:
"Stopp! Nüüd pesuruumi palvetama.
Kas sina, mina või mõlemad. Paus - 20 minutit."
Imeline on see, et kui võtad selle pausi,
mis võib olla kasvõi lühikene hetk, mille käigus paned ärrituse kõrvale
ja annad Jumalale ruumi, siis saad tarkust Taevast.
Jakoobus ütleb, et Jumal annab heldelt
ja hea meelega tarkust kõigile, kes seda paluvad.
Võiksin rääkida rohkelt neist juhtumitest.
Möödunud nädalal oli ühel õpilasel selgelt probleeme.
Selle asemel, et minna karistama, kutsusin ta hoopis kõrvale
ja küsisin, mis teda vaevab.
Palvetasin temaga mitmed asjad tulid esile,
nii et saime põhjusele jaole.
Sain päriselt seda last aidata.
Me loeme, et armastus ei käitu näotult.
See kirjakoht Korintlaste kirjas on mind tõeliselt aidanud.
Ma ei tea alati, mis see armastus on.
Minu jaoks on see sõna üsna abstraktne mõiste.
Kas see on mingi vägi ja kas seda peab kuidagi tundma?
Kas ma pean midagi tundma? Kuidas ma tean, et armastan?
Kas ma pean kogu aeg hea olema või mida see üldse tähendab?
"Armastus ei käitu sobimatult." Sellest saan ma küll aru.
See tähendab siis viisakat ja asjalikku käitumist.
Selle kaudu ma saan aru, mida see tähendab.
Eriti keerulistes olukordades,
kus Jumala agape-armastus on minust, kes teab, kuhu kadunud
ja tahaks muudkui vastu tulistada.
Siis on hea endale meelde tuletada, et armastus ei käitu näotult.
Milline on viisakas ja asjalik käitumine sellel hetkel.
Isegi, kui sa pole päris siiras, siis ka see teesklus on parem,
kui see, et tulistad täie hooga vastu.
Ja siis tuleks võtta paus, et päriselt armastus üles leida;
et saaks jälle siiralt armastada Agape armastusega.
See pole alati nii lihtne olla siiralt Agape armastuse mõju all.
Kas tõesti? - Vähemalt minu jaoks mitte.
Teadagi on elus stressirohkeid ja väsitavaid hetki,
mis toovad lihaliku ehk vana loomuse esile.
Piibel ütleb kirjas Roomlastele 8:5
"Sest need, kes elavad loomuse järgi, mõtlevad lihalikke mõtteid,
kes aga Vaimu järgi, need Vaimu mõtteid."
Püha Vaim tahab meid alati neis olukordades aidata.
Alati.
Tasub meeles pidada, et armastuses käimine,
on, nagu Joy hästi ütles, ka lihtsalt valik.
See on valik ja Jumal annab meile selleks jõu.
Meil ei ole alati jõudu, aga valikuvõimalus on meil alati.
Ma valin, et otsin ikkagi esmalt Jumalat,
ega reageeri nii nagu ma tavaliselt reageeriks.
Kas see käib ka pereelu kohta?
See ongi tõesti üks saladus.
See ei käigi ainult koguduses ja töökohal hea olemise kohta.
Aga mis saab kodus?
See asi sai minu jaoks selgeks alles täiskasvanuna,
et see töö hakkabki tegelikult perekonnast peale.
See kirjakoht puudutab ka perekonda.
Olin harjunud sellega,
et sõpradega ja töökohal ei käituta näotult
ja suutisin olla asjalik.
Aga koju jõudes visatakse viisakas käitumine välisukse taha
ja kodus ollakse teised inimesed ning lastakse suust kõike välja.
Ma kasvasin kodus, kus mõeldi, et ausus on kõige olulisem.
Kõige olulisem on olla aus ja öelda seda, mida mõtled.
See oli küll hea selle jaoks, et õppida oma arvamust avaldama,
aga samas vihasena võib suust tulla, mida iganes.
See on väga haavav, sest kunagi ei või ette teada,
mida teine osapool võib suust välja ajada.
Sellise riiakuse sees elamine on väga ebaturvaline.
Kui ma su perekonda kohtasin... - Üks veel hullem perekond.
Teie perekonnas oli teistsugune kultuur ja elufilosoofia.
Teie peres mõeldi, et ka kodus tuleb käituda viisakalt.
Mõtlesin selle üle, kas see ikka on tervislik?
Kas see on üldse võimalik?
Märkasin ka seda, et see lõi imelise ja turvalise atmosfääri.
Ja rahu.
Märkasin ka seda,
et keerulistest asjadest võib rääkida kenasti.
Muidugi võib öelda, kui vihastad või oled pettunud,
aga kui öelda viisakalt, asjalikult ja kenasti,
siis see ei tee haiget.
Ometi saab sama asja välja öelda.
Isegi siis, kui oled vihane või on midagi vaja kritiseerida,
võib seda öelda kenal, sobival ja viisakal moel.
Võib ikkagi püsida armastuses. See toob uue rahu pereellu.
Me räägime sellest põhjusega.
Palvetasin selle saateosa eest ja tundsin,
et Jumal tõesti tahab meid aidata meie suhetes ja kodudes.
Tean, et riiakust ja raskeid koduseid olukordi on palju.
Kui see jätkub nädalast nädalasse, võib see viia abielulahutuseni
ja muude halbade asjadeni.
Jumal tahab sellesse sekkuda.
Ta ei pruugi tuua olukorda äkitselt rahu,
aga Ta tahab sekkuda pisiasjadesse ja südamehoiakutesse,
kibedusse ja vihasse, mis on nende asjade põhjuseks.
Enamasti vihastame kõige enam just nende peale, keda armastame.
Selle taga on pettumine,
aga ikkagi on kõige taga armastus ja hoolimine.
Jumal tahab seda meis puudutada.
Kodu ei ole küll see koht, kus võin olla, kuidas heaks arvan.
Kristlikus koolis olen tore direktor, aga kodus...
Ma ei ütle, et kodus tuleb kogu aeg väga korralik olla,
aga kodu peaks olema koht, kus igaüks võib olla rahus.
Ka kodu võiks olla koht, kus tunneme, et meid austatakse
ja peetakse väärtuslikeks ning meiega käitutakse hästi.
Tähendab - tõeline praktikakoht on kodu.
Kodu on päriselt see koht, kus me neid asju praktiseerime.
Olles teineteisele nii lähedal ja olles kogu aeg teistega koos,
tekib armastuses käimise harjutamise olukordi kogu aeg.
Kui hakata harjutama, saab ka asi selgemaks.
Ma muudkui õpin.
Ja kui kodus hakkan asja juba veidi paremini oskama,
siis see hakkab mujal ka välja paistma.
Loen lõpetuseks kirjakoha kirjast Galaatlastele 5:22
"Aga Vaimu vili on armastus, rõõm, rahu, pikk meel, lahkus,
headus, ustavus, tasadus, enesevalitsus".
Need kõik on Vaimu Viljad
ja Jumal tahab kinnitada sinu ja minu vaimu.
Palvetame.
Tänu, Püha Vaim, et kinnitad meie kõigi vaimu.
Tänu, Püha Vaim, et Sa elad kõigis Jeesusesse uskujates,
Sa elad meie kõigi sees.
Tänu, et Sa kinnitad kõiki nii,
et Vaimu viljad tulevad nähtavale ja me saame kannatlikkust,
enesevalitsust, armastust, lahkust, tasadust ja kõike muud.
Tänu, et Sa tugevdad meis seda head.
Tänu, Püha Vaim, et Sa tõesti julgustad ja aitad meid kõiki,
et võime tõeliselt kasvada armastuses.
Nii abikaasadena, kodus lastega, tööl, koguduses või kus eales liigume.
Issand, täida meid oma Püha Vaimuga
ja anna meile jõudu, tarkust, kannatlikkust ja kõike head.
Jeesuse nimel.
Tänu, et saame kasvada ja Sa aitad meid selles asjas.
Sina, kes Sa oled täiuslik armastus. Aamen.
On tõesti suur rõõm jagada teile Jumala Sõna.
On suur rõõm saada teilt tagasisidet.
Kui soovid rohkem teada meie tööst,
võid külastada meie netileheküge: www.kristillinenkoulu.org
Sealt võid tellida mu raamatuid, saata sinna tagasisidet
ja vaadata, milliseid kogudusi külastame veel sellel kevadel.
Ole õnnistatud Jeesuse nimel
ja tea, et Jumal on alati Sinu poolel. Aamen.
TV7 on saanud positiivset tagasisidet "Jumal kõneleb" saate kohta.
Näeme, et Jumal tegutseb selle saate kaudu ja aitab inimesi.
"Sain väga õnnistatud saate "Jumal kõneleb" kaudu.
Tänud Cedercreuzidele
Sõna kuulutamisele pühendumise eest!
Sain nii sügava rahu südamesse.
Nad ei räägi tühje sõnu, vaid valitud mõtteid.
Olete imeliselt siirad ja julgete end avada.
Minu meelest on hea, et olete paarina tegutsemas.
On rõõm näha, kuidas toetate teineteist
ning toote sellega saatesse imelist tasakaalu.
Tundub, et saan muule heale lisaks ka head eeskuju paarisuhte teemal.
Suur tänu, Jan ja Joy!"
"Tänu teile, Jan ja Joy, õnnistava saate "Jumal kõneleb" eest!
Tahan tänada selle eest ja eelkõige Kristuse armastuse eest,
mida imelisel kombel vahendate."
Kutsume Sind, vaataja, aitama - nii palvetega kui ka rahaliselt.
Võid helistada annetustelefonile 900 1777
Kõne hind Eestis on 7 eurot.
Võid kasutada ka kontonumbreid, mida näed peagi ekraanil.
Aitäh sinu toetuse eest!
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin